የኢትዮጵያ ሰማዕታት መታሰቢያ በዓል በተለያዩ ዝግጅቶች ታስቧ ውሏል
የኢትዮጵያ ሰማዕታት መታሰቢያ 81ኛ ዓመት በዓል ዛሬ በተለያዩ ዝግጅቶች ታስቧ ውሏል።መታሰቢያ በዓሉ በተለይ 6 ኪሎ በሚገኘው የኢትዮጵያ ሰማእታት አደባባይ ከማለዳው ጀምሮ በተለያዩ ስነ ስርዓቶች ተከብሯል።በበዓሉ ላይ የአዲስ አበባ ከተማ አስተዳደር ምክር ቤት አፈጉባኤ ዶክተር ታቦር ገብረመድህን እና የሰማዕታት ቤተሰቦች የአበባ ጉንጉን አስቀምጠዋል።የመከላከያ እና የፌዴራል ፖሊስ ማርሽ ባንድም የተለያዩ ህብረ ዝማሬዎችን አስመተዋል።የኢትዮጵያ ጀግኖች አርበኞች ማህበር ፕሬዚዳንት ልጅ ዳንኤል ጆቴ መስፍን፥ ወጣቱ ትውልድ አባቶቻችን ሰርተው ያለፉትን ታሪክ በማስታወስ የሀገርን ሰላምና አንድነት እንዲያስጠብቅ አሳስበዋል። የኢትዮጵያ ሰማዕታት መታሰቢያ በዓል በጣልያን ወረራ ጊዜ በጀነራል ግራዝያኒ ትእዛዝ በሶስት ቀናት ብቻ የተጨፈጨፉ 30 ሺህ ዜጎች የሚታሰቡበት ነው።ይህንንም በርካታ ሰዎች የተጠፈጠፉበትን ቀን በየዓመቱ የካቲት 12 ቀን በአዲስ አበባ ከተማ የሰማዕታት ሐውልት እንዲቆምላቸው ተደርጎ ቀኑ በየአመቱ እየታሰበ ይውላል። 